Rrezikimi i monumenteve të trashëgimisë kulturore nga ndryshimet klimatike 
Data 18 prill është Dita Ndërkombëtare e Monumenteve. UNESCO e shënon këtë ditë me moton ”Trashëgimia dhe Klima”, për të nxitur qeveritë, organizatat dhe individët që të reflektojnë mbi pasojat e ndryshimeve klimatike tek monumentet e trashëgimisë kulturore
Vërshimet e shpeshta të Lumit Buna, si rezultat i ndryshimeve klimatike ndër vite, vazhdojnë të dëmtojnë një nga monumentet më të rëndësishme të trashëgimisë kulturore, manastirin që i kushtohet Shën Gjergjit dhe Bakut, në fshatin Shirgj të Nënshkodrës. Në Ditën Ndërkombëtare të Monumenteve, që këtë vit i kushtohet ndikimit të ndryshimeve klimatike tek monumentet e kulturës, ekspertët e mjedisit dhe monumenteve kulturore zgjodhën rrënojat e këtij manastiri për të ndërgjegjësuar komunitetet lokale dhe strukturat shtetërore për një vëmendje më të madhe ndaj ndikimit të njeriut në ndryshimet klimatike. Helidon Sokoli, eksperti i monumenteve të trashëgimisë kulturore thotë se manastiri i Shën Gjergjit të Bakut është dëshmi e ndikimit të ndryshimeve klimatike në rajon: “”. Eksperti i monumenteve të trashëgimisë kulturore Helidon Sokoli, thotë se, prej vitesh, një numër monumentesh të rëndësishme kulturore dhe natyrore po dëmtohen për shkak të ndryshimeve klimatike në territor. Ndaj, sipas tij, zvogëlimi i ndikimit të veprimtarisë së njeriut tek klima, do të ndihmonte në jetëgjatësinë e monumenteve, duke frenuar edhe degradimin e tyre. Ndryshimet klimatike po reflektohen gjithnjë e më shumë në devijimin e vijës bregdetare dhe shtretërve të lumejve, duke rrezikuar edhe një numër monumentesh të trashëgimisë kulturore që gjenden në afërsi të tyre. Profesori i gjeografisë, Ervis Krymi, sjell shembullin e ndikimit të ndryshimeve klimatike në grykëderdhjen e lumit Buna, në afërsi të të cilës gjendet edhe manastiri i Shën Gjergjit e Bakut. “R”. Në Shqipëri, një numër i madh monumentesh të kulturës gjenden në mjedise të hapura, ku ndikimi i ndryshimeve klimatike dhe veprimtarisë njerëzore, është edhe më i madh, gjë që rrezikon të ardhmen e këtyre monumenteve.